Mirnyj (forskningsstasjon)

Mirnyj (russisk: Мирный, fredfull) er en russisk forskningsstasjon i Antarktis, beliggende i Queen Mary Land.

Stasjonen ble åpnet 13. februar 1956 av den første russiske antarktisekspedisjonen. Den benyttes som hovedbase for Vostok som ligger 1400 km fra kysten. Mirnyj består av 30 bygninger og har en sommerbemanning opptil 169, mens om lag 60 forskere og teknikere overvintrer. Gjennomsnittstemperaturen her ligger på –11°C, og det er over 200 dager årlig med vindstyrke over 15 m/s.

De viktigste forskningsområdene er glasiologi, seismologi, meteorologi, observasjon av polarlys, kosmisk stråling og marinbiologi.

Tre minnesmerker etter omkomne ekspedisjonsmedlemmer er oppført på lista over historiske steder og kulturminner i Antarktis og er beskyttet av bestemmelsene i Antarktistraktaten.

 Eksterne lenker 
 Mirny observatory Arctic and Antarctic Research Institute (AARI)

Kategori:Forskningsstasjoner i Antarktis
Kategori:Verneområder i Antarktis
Kategori:Etableringer i 1956
Kategori:Russland og Antarktis
Kategori:Artikler i Antarktis-prosjektet
Kategori:Vitenskap i 1956